text: আশুলিয়ায় বাসচাপায় অবসরপ্রাপ্ত সেনা কর্মকর্তা নিহত। – amar bangla news
  আশুলিয়ায় বাসচাপায় অবসরপ্রাপ্ত সেনা কর্মকর্তা নিহত।
  আমার বাংলা TV: সাভারে আশুলিয়ায় যাত্রীবাহী বাসচাপায় আলী আশরাফ (৬৮) নামে সেনা বাহিনীর অবসরপ্রাপ্ত এক সিনিয়র ওয়ারেন্ট অফিসার নিহত হয়েছেন।শনিবার সকাল সাড়ে ৮টার দিকে ঢাকা-আরিচা মহাসড়কের নবীনগর বাসস্ট্যান্ডে এ দুর্ঘটনা ঘটে।নিহত আলী আশরাফ বরিশাল জেলার মুলাদী থানার বালিবন্ধন গ্রামের মৃত জনাব আলী সিকদারের ছেলে। তিনি ১৯৯৭ সালে নবম পদাতিক ডিভিশনের আর্টিলারি কোর থেকে সিনিয়র ওয়ারেন্ট অফিসার পদ থেকে অবসর গ্রহণ করেন। বর্তমানে নবীনগরের কুরগাঁও এলাকায় পরিবার নিয়ে তিনি বসবাস করছিলেন।
  নিহতের ছেলে মো. খোকন মিয়া জানান, সকালে বাবা মিরপুর মেয়ের বাসা থেকে নবীনগরের কুরগাঁও তাদের বাড়িতে ফিরছিলেন। এসময় নবীনগর বাসস্ট্যান্ডে নামলে পেছন থেকে একটি বাস তাকে চাপা দেয়। এতে ঘটনাস্থলেই ওই সেনা কর্মকর্তার মৃত্যু হয়।খবর পেয়ে স্থানীয়রা নিহতের মরদেহ বাসায় নিয়ে যান।এ ব্যাপারে আশুলিয়া থানার উপপরিদর্শক জামিনুর রহমান জানান, সকালে নবীনগর বাসস্ট্যান্ডে গাবতলী থেকে ছেড়ে আসা সাতক্ষীরাগামী এসবি সুপার ডিলাক্স পরিবহনের একটি বাস অবসরপ্রাপ্ত এক সেনা সদস্যকে চাপা দেয়। এতে ঘটনাস্থলেই তিনি নিহত হন। এ ঘটনার পর বাসচালক ও হেলপার পালাতক রয়েছেন।